Kaos på Oslos veier

Snøen skaper vanskelige kjøreforhold i hovedstaden.

Snøfallet kom overraskende på flere bilister på Østlandet. Hans O. Torgersen

6. des. 2011 23:39 Sist oppdatert 7. desember 2011

Herkan du sjekke været der du bor.

Tirsdag kveld ankom vinteren Oslo. Årets første snøfall pleier å føre til en god del trafikkproblemer, og noen timer før himmelen åpnet seg, sendte Vegvesenet ut følgende advarsel i en pressemelding:

— Sørg for å ha gode vinterdekk, hold god avstand og tilpass farten etter forholdene .

Har du tips, bilder eller video fra vei-Norge? Send det til 2286@aftenposten.no eller på SMS/MMS til 2286.

Men det tok ikke lang tid før politiet meldte om vinterens første trafikkuhell i Oslo: To vogntog hadde kjørt seg fast på Ring 3, ved avkjøringen til Alnabru/Ulven, og sperret veien.

Natt til onsdag i 01-tiden sto dessuten flere vogntog fast langs E6 i nordgående retning ved Lindeberg og Furuset, mens en personbil hadde kjørt i autovernet på Ring 3 i vestgående retning før Økern.

Tre personer ble fraktet til legevakten for sjekk.

Alle brøyter

Da Aftenposten.no kontaktet Vegvesenet i 22-tiden tirsdag kveld, var alt tilgjengelig brøytemannskap i sving. Ifølge avdelingsdirektør Nils-Erik Bogsrud i vegavdeling Akershus, er det de største veiene som ryddes først.

- Men selv om store ressurser settes inn vil det alltid ta litt tid før alle vegstrekninger er brøytet eller strødd. Brøytemannskapene kan ikke være «overalt» på en gang. Derfor er det særs viktig å tilpasse kjøringen etter føret slik det er der man ferdes, oppfordrer Bogsrud.

Kaos i vest

Det har vært kaotiske tilstander på veiene i andre deler av landet óg. I Hordaland ble det meldt om 20 ulykker på én time, skriverbt.no. Ifølge Vegvesenet viser statistikken at det i vinterhalvåret er nå, i overgangen høst-vinter, de fleste ulykkene skjer.

— Man skal være forsiktig med å spekulere, men det kan virke som om vi trenger tid på oss til å justere både fart og kjørevaner til vinterforhold, sier Bogsrud.

Se oppdaterte veimeldinger på nettsidene tilStatens Vegvesen.